# Adlai Stevenson II

|  |
| --- |
| Adlai Stevenson II |
|
Stevenson godine 1961. |
|

---

5. Ambasador SAD u UN
 |
| **Na dužnosti** 1961 – 1965
 |
| Predsjednik
 | John F. Kennedy Lyndon B. Johnson
 |
| generalni sekretar | Dag Hammarskjöld U Thant
 |
| Prethodnik
 | James J. Wadsworth
 |
| Nasljednik
 | Arthur Goldberg
 |
|

---

31. guverner Illinoisa
 |
| **Na dužnosti** 10. januar 1949 – 12. januar 1953
 |
| Zamjenik
 | Sherwood Dixon
 |
| Prethodnik
 | Dwight H. Green
 |
| Nasljednik
 | William Stratton
 |
|

---

 |
| Rođen/a
 | (1900-februara-05)5. februara 1900. Los Angeles, SAD
 |
| Umro/la
 | 14. jula 1965. (dob: 65) London, Engleska, Ujedinjeno Kraljevstvo
 |
| Ime po rođenju
 | Adlai Ewing Stevenson II
 |
| Politička stranka
 | Demokratska stranka
 |
| Suprug/a
 | Ellen Borden (vjenčani 1928, razvod 1949) (1907-1972)
 |
| Alma mater
 | Princeton University A.B. Harvard Law School Northwestern University Law School LL.B.
 |
| Religija
 | unitarijanski univerzalist
 |
| **Vojna služba** |
| Država
 |  SAD |
| Rod/služba
 |  Ratna mornarica SAD
 |
| Čin
 |  mornar šegrt
 |

**Adlai Ewing Stevenson II** (/ˈædleɪ/; 5. februar 1900 – 14. jul 1965) bio je američki demokratski političar i diplomat, poznat po tome što se dva puta bez uspjeha natjecao za mjesto predsjednika, ali i po ugledu koji je stekao kao jedan od vođa liberalne frakcije u Demokratskoj stranci sredinom 20. vijeka.

Rodio se u uglednoj porodici Stevenson, odnosno kao unuk američkog potpredsjednika Adlaija Stevensona I. Političku karijeru je započeo u administraciji predsjednika Roosevelta, obavljajući niz diplomatskih i administrativnih dužnosti. Godine 1948. je na poticaj čikaškog političara Jacoba Arveya postao demokratski kandidat za guvernea Illinoisa; na tom je mjestu ostao četiri godine, izgradivši reputaciju "uglađenog" liberalnog intelektualca i vrhunskog oratora, ali i umjerenog pragmatika, koji je vješto privlačio podršku glasača iz srednje klase.

Kao takav se godine 1952. nametnuo kao demokratski izbor za predsjedničkog kandidata nakon što je tadašnji predsjednik Truman, opterećen korupcijskim skandalima, odustao od kandidature. Stevenson je brzo stekao popularnost među inteligencijom i nacionalnim establishmentom, ali je imao nesreću da protiv sebe kao kandidata ima popularnog ratnog heroja Eisenhowera, čija ga je kampanja među običnim glasačima uspješno prikazala kao "elitista". Stevenson je na izborima teško poražen. Usprkos toga, četiri godine kasnije se ponovno nametnuo kao kandidat, ali ga je Eisenhower tada još teže porazio.

Godine 1960. je pokušao ishoditi novu predsjedničku nominaciju, ali su demokrati umjesto njega izabrali mladog Johna Kennedyja, koji je na kraju i izabran. Stevenson je u njegovoj administraciji služio kao ambasador u UN. Na tom je mjestu imao važnu ulogu u kubanskoj raketnoj krizi, a promovirajući tu organizaciju je 1963. godine fizički napadnut u Dallasu od strane desničarskih ekstremista neposredno pred atentat na Kennedyja. Mjesto ambasadora je zadržao i pod Jonsonom; nepune dvije godine kasnije je iznenada umro od srčanog udara.

Stevensonov sin Adlai Stevenson III je od 1971. do 1980. služio kao federalni senator iz Illinoisa.

## Reference

| Političke funkcije
 |
| --- |
| Prethodi: **Dwight H. Green** | **guverner Illinoisa** 1949–1953
 | Slijedi: **William G. Stratton** |
| Stranačke/partijske dužnosti
 |
| Prethodi: **Harry S. Truman** | **demokratski predsjednički kandidat** 1952, 1956
 | Slijedi: **John F. Kennedy** |
| Diplomatske funkcije
 |
| Prethodi: **James J. Wadsworth** | **ambasador SAD u UN** 1961–1965
 | Slijedi: **Arthur Goldberg** |